да се отбележи, че дружеството посочи, че купува няколко вида части от виетнамски търговци, но не представи доказателства по отношение на производителите на тези части, както се обяснява в съображение 71. Поради това в отсъствието на каквито и да било доказателства относно реалните производители на тези части и като се има предвид фактът, че дружеството има свои свързани дружества в Китай, от които закупува велосипедни части, се стигна до заключението, че въпросните части също са от Китай. Що се отнася до двете поръчки, посочени по-горе, те са посочени от самото дружество като поръчки за закупуване на части от негово свързано китайско дружество, като след оповестяването не са представени доказателства за допусната от дружеството грешка при декларирането на произход от Китай за тези части. Поради това твърденията не бяха приети.
 (80)
 И двете дружества, участващи в комплектуването, оспориха преразглеждането на разходите, което Комисията направи по отношение на тях. По принцип следва да се подчертае, че когато в съответствие с член 13, параграф 2 от основния регламент се изчислява дали стойността, добавена към частите, въведени по време на комплектуването, е по-голяма от 25 % от разходите за производството им, разходите, които се включват при изчисляването на добавената стойност, са разходите, направени по време на производствения процес, които водят до по-висока стойност на готовия продукт в допълнение към първоначалните разходи за него (например разходи за труд при производството, режийни разходи на завода, амортизация на съоръженията за комплектуване, части собствено производство). Следователно е необходимо разходите да бъдат конкретно направени в процеса на производство и комплектуване на велосипедите.
 (81)
 Едно дружество изказа твърдението, че Комисията не е взела предвид разходите във връзка с неговото местонахождение. В това отношение следва да се отбележи, че дружеството не е представило доказателства, сочещи разлики в разходите за различните региони на Камбоджа. Поради това твърдението беше отхвърлено.
 (82)
 Що се отнася до разходите за амортизационни отчисления, по време на проверката на място едно дружество заяви, че дълготрайните активи са закупени от акционерите, а не от самото дружество. Поради това, тъй като дружеството не е направило никакви разходи за придобиването на дълготрайните активи, разходите за амортизационни отчисления, отчетени от дружеството, не бяха взети под внимание. След оповестяването дружеството заяви, че закупеното от акционерите оборудване всъщност е апортна вноска в дружеството. Тъй като това се заявява на късен етап от разследването, Комисията нямаше възможност да провери информацията и поради това твърдението беше отхвърлено.
 (83)
 И двете дружества са наематели на сгради за извършване на комплектуването на велосипеди. През отчетния период една значителна част от производствения им капацитет не е била използвана. И двете дружества обаче причислиха всички разходи за наем към производството на рамки и комплектуването на велосипеди. В това отношение дружествата не взеха предвид обстоятелството, че само част от наетите сгради са били използвани в производствения процес. Поради това при изчисляването на добавената стойност Комисията преразгледа причисляването на разходите за наем към производството на рамки и комплектуването на велосипеди пропорционално на производствения обем. Остатъкът от разходите за наем, направени от дружествата, бяха счетени за разходи, които нямат принос към създаването на